פרטוסנטמיקלוש

פרטוסנטמיקלוש (בהונגרית: Fertőszentmiklós; תעתיק עברי נוסף: פֶרְטֶסֶנטמיקלוש) היא עיירה קטנה במחוז גיור-מושון-שופרון, הונגריה, בת כ-3,800 תושבים, השוכנת ליד הגבול עם אוסטריה.

יהודי פרטוסנטמיקלוש
המשפחות היהודיות הראשונות הגיעו לעיר במחצית הראשונה של המאה ה-18, השתייכו לזרם היהדות הנאולוגית ונחשבו לקהילה אחת יחד עם נמטקרסטור. בשנת 1922, סופחה הקהילה בנמטקרסטור לאוסטריה, מה שגרם לקהילת פרטוסנטמיקלוש להתחיל לנהל חיי קהילה עצמאיים, להקים בית כנסת, בית עלמין ולמנות רב למקום. בכפר חיו באותה התקופה 62 יהודים.

באפריל 1944 כחודש אחרי פלישת הצבא הגרמני להונגריה, הוטל על יהודי פרטוסנטמיקלוש מעצר בית. ובחודש מאי הועברו לגטו בקאפובאר, ומשם שולחו בתחילת יוני לאושוויץ.

לאחר מלחמת העולם השנייה חזרו לכפר מספר ניצולים והקימו אנדרטה לזכר הנספים בשואה. לאחר עזיבתם נשארה העיירה מיותמת מיהודים.

לקריאה נוספת 
פרטוסנטמיקלוש בפנקס הקהילות הונגריה, עמוד 439
פארטו'-סאנט-מיקלוש, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 333. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

קישורים חיצוניים

 
 
 
 בית הקברות היהודי בפרטוסנטמיקלוש

הערות שוליים

הונגריה: ערים
קהילות יהודיות שהושמדו בשואה
קהילות יהודיות בהונגריה